Ο **Κιμ Τζι-ουόν** (κορεατικά: 김지운, Χάντσα: 金知雲, RR: *Gim Ji-un*, MR: *Kim Chiun*, 6 Ιουλίου 1964) είναι Νοτιοκορεάτης σκηνοθέτης του κινηματογράφου και σεναριογράφος. Γεννήθηκε στη Σεούλ και ξεκίνησε να σκηνοθετεί αρχικά στο θέατρο, αλλά περισσότερη δημοτικότητα απέκτησε στον κινηματογράφο, λόγω της δυνότητάς του να σκηνοθετεί ηθοποιούς και να δημιουργεί ξεχωριστό ύφος στις ταινίες του. Συνολικά έχει σκηνοθετήσει 9 ταινίες μεγάλου μήκους και επτά μικρού μήκους, εκ των οποίων έγραψε το σενάριο σε όλες, ενώ στις μεγάλου μήκους έγραψε τα επτά από τις εννιά, καθώς επίσης έκανε και την παραγωγή από τις δύο μεγάλου μήκους ταινίες. 

Επίσης, χρησιμοποιεί σταθερούς δημοφιλείς Νοτιοκορεάτες ηθοποιός, όπως τον Σονγκ Κανγκ-χο, τον Τσόι Μιν-σικ, τον Λι Μπιόνγκ-χον και, τέλος, τον Τζου Γουν-σονγκ. Το ντεμπούτο του στον κινηματογράφο το έκανε το 1998, με τη μαύρη κωμωδία *Μια ήσυχη οικογένεια*. Η δεύτερη μεγάλου μήκους ταινία του ήταν το *Στημένος βασιλιάς* (2000), μία κωμικοδραματική ταινία. Ενώ την ίδια χρονιά κυκλοφόρησε και την πρώτη του μικρού μήκους, η οποία ήταν διαδικτυακή ταινία, το *Φανερώνομαι*. Το 2003, σκηνοθέτησε το *Η ιστορία δύο αδελφών*, και το 2005, το *Γλυκόπικρη ζωή*. Το 2008, με την ταινία *Ο καλός, ο κακός και ο περίεργος* (εμπνευσμένη στο *Ο καλός, ο κακός και ο άσχημος* (1966), του Σέρτζιο Λεόνε, έκανε και την πρώτη του παραγωγή στον κινηματογράφο. 

Κατά τη δεκαετία του 2010 συνέχισε να είναι ενεργός, κυκλοφορώντας πέντε από τις επτά μικρού μήκους ταινιες του. Το 2010 κυκλοφόρησε την έκτη του ταινία με το *Αντίκρισα τον διάβολο*. Το 2013, κυκλοφόρησε το *Μη μου χαλάς τη μέρα* το θρίλερ δράσης, με πρωταγωνιστή τον Άρνολντ Σβαρτσενέγκερ. Το 2016, κυκλοφόρησε το *Mil-jeong*, η οποία είναι η πιο επιτυχημένη εισπρακτικά ταινία του έως τώρα. Η τελευταία του ταινία έως τώρα είναι *Η ταξιαρχία των λύκων* (2018). Το 2019, σκηνοθέτησε το *Dr. Brain* της YG Entertainment, η οποία θα προβληθεί και στο Apple TV+, και θα γίνει η πρώτη σειρά με κορεατική γλώσσα εκεί.  Η σειρά άρχισε να προβάλλεται το 2021.

Αφιερώματα
----------

Το 2005, υο 46ο Φεστιβάλ Κινηματογράφου Θεσσαλονίκης έκανε ένα αφιέρωμα στον Κιμ Τζι-ουόν, στο πλαίσιο του οποίου προβλήθηκαν οι ταινίες *Μια ήσυχη οικογένεια, Φανερώνομαι, Στημένος βασιλιάς, Η ιστορία δύο αδελφών* και *Γλυκόπικρη ζωή*.

Παραπομπές
----------

1. ↑  (Αγγλικά) *Internet Movie Database*. Ανακτήθηκε στις 18  Ιουνίου 2019.
2. ↑  (Αγγλικά) *Museum of Modern Art online collection*. 45886. Ανακτήθηκε στις 4  Δεκεμβρίου 2019.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb145911526. Ανακτήθηκε στις 10  Οκτωβρίου 2015.
4. ↑  33XXXXX20056.
5. ↑  Noh, Jean. «Finecut does deal with Kim Jee-woo's Devil». *Screendaily.com*. Ανακτήθηκε στις 22 Νοεμβρίου 2017.
6. ↑  «'The Good, the Bad, the Weird' - OhmyNews International». *english.ohmynews.com*. Αρχειοθετήθηκε από το πρωτότυπο στις 12 Μαρτίου 2009. Ανακτήθηκε στις 14 Νοεμβρίου 2020.
7. ↑  «A Bittersweet Life - Film @ The Digital Fix». *Dvdtimes.co.uk*. 15 Απριλίου 2006. Ανακτήθηκε στις 22 Νοεμβρίου 2017.
8. ↑  김지운 감독, YG 손잡고 웹툰 '닥터 브레인' 드라마로 연출
9. ↑  이선균 측 "애플TV '미스터 로빈' 출연? 김지운 감독에 제안만 받아" (공식)
10. ↑  이선균, 애플TV플러스 '미스터 로빈' 출연할까 "제안받은 상태"
11. ↑  ‘밀정’ 김지운 감독, 애플 TV+와 6부작 드라마 준비 중이다
12. ↑  Villei, Matt (25 Οκτωβρίου 2021). «'Dr. Brain' Trailer Reveals Sci-Fi Thriller From 'I Saw the Devil' Director Coming to Apple TV+». *Collider* (στα Αγγλικά). Ανακτήθηκε στις 8 Σεπτεμβρίου 2022.
13. ↑  Κιτροέφ, Μαίρη (2005). *46ο Φεστιβάλ Κινηματογράφου Θεσσαλονίκης*. Αθήνα: Υπουργείο Πολιτισμού. σελ. 134-137.

Εξωτερικοί σύνδεσμοι
--------------------

* Kim Jee-woon στην IMDb
* Kim Jee-woon Biography – Film – Time Out London
* Kim Jee-woon interview – Future Movies

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 81585203
* LCCN: no2007112297
* ISNI: 0000 0001 2282 3823
* GND: 137387423
* SUDOC: 083048138
* BNF: cb145911526 (data)
* BIBSYS: 10083948
* NDL: 00953109
* BNE: XX1798007

 |

 |